MIESTNY ÚRAD MESTSKEJ ČASTI BRATISLAVA – PODUNAJSKÉ BISKUPICE

Materiál určený na rokovanie:

* miestnej rady dňa 18.05.2020
* miestneho zastupiteľstva dňa 26.05.2020

Správa o vyhodnotení zimnej služby za obdobie

od 01.12.2019 do 29.02.2020

Predkladá: Materiál obsahuje:

**Mgr. Zoltán Pék**  - návrh uznesenia

starosta MČ - dôvodovú správu

- správu o vyhodnotení

Spracoval:

**Ing.** **Eduard Vandriak**

ved. odd. ŽP,OaCH

**máj 2020**

**Návrh uznesenia:**

Miestne zastupiteľstvo Mestskej časti Bratislava – Podunajské Biskupice

**berie na vedomie**

predloženú správu o vyhodnotení zimnej služby za obdobie od 01.12.2019 do 29.02.2020.

Dôvodová správa

Zimnú údržbu miestnych komunikácií III. a IV. triedy v zimnom období r. 2019 – 2020 zabezpečoval Miestny úrad Mestskej časti Bratislava – Podunajské Biskupice prostredníctvom dodávateľskej organizácie - spoločnosti KOSEC plus s r.o., Domkárska ul. č. 13F, 821 05 Bratislava, na základe zmluvy č. Z201934227\_Z zo dňa 18.11.2019

Operačný plán zimnej údržby spracovaný na obdobie od 01.12.2019 do 29.02.2020 bol schválený na zasadnutí miestneho zastupiteľstva uznesením č. 119/2018-2022 dňa 24.09.2019, ktorý určuje základné priority pri vykonávaní ZS, úlohy pracovníkov zaradených do ZS, spôsob zabezpečenia zjazdnosti ciest, organizáciu a riadenie, pohotovosť pracovníkov a mechanizmov a časové limity, koordináciu síl a prostriedkov, ako aj systém informačného a dispečerského spojenia. Dodávateľ zabezpečoval priebežne nočnú pohotovosť vrátane sviatkov, sobôt a nedieľ. Výkony boli zabezpečované na základe pokynov povereného pracovníka zaradeného v štábe ZS. Do operačného plánu zimnej údržby komunikácií bolo zahrnutých 28,84 km ciest s plochou 169 230 m2 a chodníkov pri miestnych komunikáciách III. triedy 38,5 km s plochou 57 750 m2.

Správa o vyhodnotení ZS na území MČ Bratislava – Podunajské

Biskupice v zimnom období 2019/2020

Zimná služba sa každoročne vykonáva a jednotlivé zásahy sa nariaďujú na základe vlastného pozorovania vývoja, resp. predpovede počasia s využitím systému dispečerskej služby Magistrátu hl. m. SR Bratislavy. Ostatné zimné obdobie bolo z hľadiska zabezpečenia zjazdnosti vozoviek a schodnosti chodníkov náročné oproti iným zimným obdobiam, nakoľko novela zákona č. 135/1961 Zb. o pozemných komunikáciách (Cestný zákon), určila od mája 2018 povinnosť obciam zabezpečiť zimnú údržbu na chodníkoch na jej území, resp. v jej správe.

Oddelenie ŽP,OaCH tunajšieho miestneho úradu ako gestor zabezpečenia zimnej údržby zohľadnil novelu zákona pri príprave operačného plánu, kde oproti iným rokom bol navýšený počet malej komunálnej techniky na chodníky.

Celkovo sa vykonalo 7 zásahov mechanizmami, s celkovým časom 130 hodín. Ručné čistenie, posyp chodníkov od poľadovice, sekanie ľadu sa vykonalo v  7 prípadoch s celkovým časom čistenia 39,5 hodiny na jedného pracovníka.

Dodávateľ služby sa zaviazal v rámci súhrnu výkonov zimnej údržby v dohodnutom termíne pravidelne zabezpečovať zjazdnosť komunikácií, schodnosť priechodov a verejných plôch v zimnom období mechanizmami, ktoré je povinný udržiavať v prevádzkyschopnom stave.

Výkon zimnej služby bol v zmysle operačného plánu zmluvne zabezpečený nasledovnými mechanizmami:

* cestný sypač s radlicou 3m + vodič
* cestný sypač s radlicou 3m + vodič
* traktor s radlicou + vodič
* malý komunálny traktor na chodníky + vodič
* malý komunálny traktor na chodníky + vodič
* malý komunálny traktor na chodníky + vodič
* 10 pracovníci na ručné čistenie

Pohotovosť zimnej služby bola zabezpečená v zmysle operačného plánu dodávateľom nasledovnými mechanizmami:

* cestný sypač s radlicou 3m + vodič
* cestný sypač s radlicou 3m + vodič
* malý komunálny traktor na chodníky + vodič
* malý komunálny traktor na chodníky + vodič
* malý komunálny traktor na chodníky + vodič

V zimných mesiacoch vplyvom nízkych teplôt dochádza k zvýšenému výskytu mrazových trhlín, ktoré zapríčiňujú tvorbu výtlkov, ako aj ďalšie poruchy pozemných komunikácií, tzv. sieťové rozpady vozovky. Oprava takýchto porúch na vozovke je realizovaná spravidla po zimnom období.

Odstraňovanie výtlkov na komunikáciách zabezpečuje Miestny úrad Mestskej časti Bratislava – Podunajské Biskupice priebežne počas celého roka prostredníctvom zmluvnej organizácie, ktorej predmetom sú opravy a údržba komunikácií III. a IV. triedy, chodníkov a verejných priestranstiev. Informácia o postupe opráv komunikácií a koncepcia ich údržby tvorí samostatný materiál predkladaný do MiZ.

Celkový prehľad čerpania finančných prostriedkov za zimnú službu 2019/2020 aj so špecifikáciou použitia prostriedkov je znázornený v nasledovnej tabuľke.

***Čerpanie z rozpočtu MČ za rok 2020:***

*Rozpočet:****150 000,00 €***  (na zabezpečenie ZS) *Čerpanie za rok 2020:* **83 117,36** **€** (za ZS)

|  |  |  |
| --- | --- | --- |
| Fakturácia za obdobie | EUR s DPH | Poznámka |
| 01.12.2019 - 31.12.2019 | 25 589,47 € s DPH | pohotovosť |
| 01.01.2020 - 31.01.2020 | 34 913,94 € s DPH | pohotovosť, výkony, posyp soľou, |
| 01.02.2020 - 29.02.2020 | 28 117,95 € s DPH | pohotovosť |
| Spolu | **83 117,36 € s DPH** |  |

Technická soľ pre potreby miestneho úradu a jej rozvoz do objektov spravovaných

miestnym úradom boli započítané v spotrebovanej soli za ostatné zimné obdobie.

Nespotrebovaná soľ je uskladnená pre potrebu jej využitia v nasledujúcom zimnom období. Na posyp komunikácií a chodníkov, verejných priestranstiev spotreboval dodávateľ celkom 35,5 t technickej soli (z toho 2 t, pre potreby MiÚ a potreby MŠ), čo vo finančnom vyjadrení predstavuje sumu 3 549,86 € s DPH.

Zmluva so spoločnosťou Kosec plus s.r.o. na zabezpečenie zimnej služby bola len na ostatné zimné obdobie 2019/2020. Mestskú časť Bratislava – Podunajské Biskupice čaká do nasledujúceho zimného obdobia verejné obstarávanie na zimnú údržbu na komunikáciách III. a IV. triedy v správe mestskej časti, kde bude opätovne potrebné zohľadniť novelu Cestného zákona a bude nevyhnutné požadovať od uchádzačov dostatočný počet mechanizmov na chodníky, ako aj počet ručných pracovníkov na zabezpečenie výkonov zimnej údržby, resp. pohotovosti.